b'\n_START_ARTICLE_\nSmosh\n_START_PARAGRAPH_\nAng Smosh ay isang tambalang komedya na nakabase sa internet na binubuo nila Ian Andrew Hecox (ipinanganak Nobyembre 30, 1987) at Anthony Padilla (ipinanganak Septembere 16, 1987). Unang nagpaskil si Padilla ng mga flash animation sa Newgrounds noong unang bahagi ng taong 2003, sa ilalim ng pangalang Smosh. Sinamahan siya ng kanyang kaibigan na si Ian Hecox. Pagkatapos noon, sila ay nagsimula na magpaskil ng mga bidyo sa Youtube noong tag-sibol ng 2005 at naging isa sa mga pinakasikat na mga channel sa naturing websayt. Magmula noong Hulyo 2015, ang Smosh channel ay may higit sa 20 milyon na tagapagsubaybay at 4.5 bilyon na pagnuod ng mga bidyo nila. Ang Smosh ay lumawak at nagsimulang magpaskil ng mga bidyo na animated, sa ibang wika, at mga bidyo ukol sa mga larong bidyo.'